Diari Oficial de la Generalitat Valenciana


Sumari del DOGV 5391, del 20-11-2006 (2006/13789)

RESOLUCIÓ de 8 de novembre de 2006, de la Direcció General d'Administració Autonòmica, per la qual s'adjudiquen destins als participants en el concurs de mèrits núm. 26/2006, per a la provisió de llocs de treball de naturalesa funcionarial, sector administració especial, grup B, ajudants d'arxius i biblioteques.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5391

Data del DOGV
:   20-11-2006

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2006/13011


Organisme emissor
:   Conselleria de Justícia, Interior i Administracions Públiques

Tipus de document
:   Resolució

RESOLUCIÓ de 8 de novembre de 2006, de la Direcció General d'Administració Autonòmica, per la qual s'adjudiquen destins als participants en el concurs de mèrits núm. 26/2006, per a la provisió de llocs de treball de naturalesa funcionarial, sector administració especial, grup B, ajudants d'arxius i biblioteques. [2006/13447]  
Per resolució de data 13 de març del 2006, de la Direcció General d'Administració Autonòmica, es convoca concurs de mèrits núm. 26/2006, per a la provisió de llocs de treball de naturalesa funcionarial, sector administració especial, grup B, ajudants d'arxius i biblioteques (DOGV núm. 5.226, de 24 de març del 2006).  
Per resolució de 17 de juliol del 2006, de la Direcció General d'Administració Autonòmica, s'amplia el termini establit per a resoldre la convocatòria de l'esmentat concurs de mèrits (DOGV núm. 5.311, de 26 de juliol del 2006).  
Finalitzada l'avaluació dels mèrits dels concursants i la resta de tràmits d'execució de la convocatòria, per la Comissió de Valoració es va formular, en data 27 d'octubre del 2006, proposta definitiva d'adjudicació.  
En virtut d'això, i en exercici de les competències atribuïdes per l'article 18 del Decret 153/2005, de 28 d'octubre, del Govern Valencià pel qual s'aprova el Reglament Orgànic i Funcional de la Conselleria de Justícia, Interior i Administracions Públiques, resolc:  
Primer  
Fer públiques, en annex I, les puntuacions obtingudes pels participants en el concurs de mèrits núm. 26/2006, i adjudicar amb destí definitiu els llocs de treball relacionats en l'annex II de la present resolució.  
Segon  
Declarar deserts els llocs de treball que no han sigut adjudicats en este concurs, i que es relacionen en l'annex III.  
Tercer. Cessament i Preses de Possessió.  
Cessament. El personal que ocupa lloc de treball i ha obtingut destí en el present concurs, cessarà d'ofici el dia 30 de novembre del 2006. Igualment cessarà d'ofici en la mateixa data, el personal que estiga ocupant un lloc de treball adjudicat.  
Preses de Possessió. L'acte de presa de possessió, a què queda convocat el personal que ha obtingut destí, tindrà lloc el dia 1 de desembre del 2006, a les 10,00 hores, en les següents seus, segons la província en què radique el lloc:  
a) Conselleria de Justícia, Interior i Administracions Públiques, Servici de Provisió de Llocs de la Direcció General d'Administració Autonòmica, C/ Miquelet núm. 5-2é, CP 46734 València.  
b) Direcció Territorial de la Conselleria de Justícia, Interior i Administracions Públiques a Castelló, C/ Major núm. 78, CP 12770 Castelló de la Plana.  
Els efectes administratius i econòmics seran del dia de la presa de possessió.  
Quart. Recurs  
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, reguladora de la Jurisdicció contenciosa-administrativa, els interessats poden interposar recurs de reposició, amb caràcter potestatiu, davant de l'òrgan que hi ha dictat esta resolució, en el termini d'un mes a comptar del dia següent al de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat contenciós administratiu de la ciutat de València, en el termini de dos mesos a comptar del següent al de la publicació de la present resolució.  
València, 8 de novembre de 2006.. El director general d'Administració Autonòmica: Miguel Antonio Crespo Marzal.